Lav et referat af nedenstående tekst:

Tekst:
Den ansvarshavende chefredaktør på Nordjyske Medier, Søren Rosenlund Christensen, døde fredag aften af komplikationer efter en trafikulykke tidligere på ugen. Ifølge NORDJYSKE skete ulykken onsdag, da Søren Rosenlund Christensen på cykel blev påkørt af en bil i nærheden af Storvorde. Det var en efterfølgende infektion i et sår fra ulykken, der førte til, at chefredaktøren fredag afgik ved døden. Søren Rosenlund Christensen blev 44 år gammel. Han tiltrådte som chefredaktør hos Nordjyske Medier 1. september 2019. Inden da var han chefredaktør på Dagbladet Ringkøbing-Skjern fra 2009 til 2014, hvorefter han kom til Bornholms Tidende som ansvarshavende chefredaktør og administrerende direktør fra 2014 til 2019. Søren Rosenlund Christensen blev født i Tønder. Han efterlader sig sin kone og to voksne sønner.

Referat:
Søren Rosenlund Christensen døde fredag af komplikationer efter en trafikulykke.